2MASS is die mees ambisieuse projek tot dusver om hemelliggame waar te neem en te kategoriseer. Waarnemings vir die Two Micron All-Sky Survey het in 1997 begin en is in 2001 voltooi. Twee teleskope is gebruik, een in die Noordelike Halfrond (in Arizona) en een in die Suidelike Halfrond (in Chili) sodat die hele hemelruim gedek kon word. Die finale data van 2MASS is in 2003 gepubliseer. ’n Fotometriese stelsel van drie infrarooi-golfbande van sowat 2 mikrometer ( μ {\displaystyle \mu } m) is gebruik: J (1,25  μ {\displaystyle \mu } m), H (1,65  μ {\displaystyle \mu } m) en Ks (2,17  μ {\displaystyle \mu } m). Die doel van die opname was onder meer: Die waarneming van sterrestelsels in die deel van die lug wat in sigbare lig deur ons eie stelsel, die Melkweg, verberg word. Die eerste waarneming van bruindwergsterre soos 2MASS 0939-2448, 2MASS 0415-0935, 2M1207 en 2MASS J04414489+2301513. Soos in 2003 het 2MASS altesaam 173 bruindwerge ontdek.